
KLAIPĖDOS R. DOVILŲ PAGRINDINĖS MOKYKLOS MOKINIŲ ASMENINIŲ MOBILIŲJŲ TELEFONŲ IR KITŲ INFORMACINIŲ TECHNOLOGIJŲ ĮRENGINIŲ NAUDOJIMO  MOKYKLOJE TVARKOS APRAŠAS

I SKYRIUS BENDROSIOS NUOSTATOS
1. Klaipėdos r. Dovilų pagrindinės mokyklos (toliau – Mokykla) mokinių asmeninių mobiliųjų telefonų ir kitų informacinių technologijų įrenginių naudojimo mokykloje tvarkos aprašas (toliau – Aprašas) apibrėžia mokinių asmeninių mobiliųjų telefonų ir kitų informacinių technologijų įrenginių (toliau – asmeniniai informacinių technologijų įrenginiai) naudojimo Mokykloje ir (ar) dalyvaujant Mokyklos organizuojamose ugdomosiose veiklose ne Mokyklos aplinkoje tvarką.
2. Aprašo paskirtis – padėti Mokykloje užtikrinti saugią, ugdymui palankią Mokyklos aplinką, kurioje būtų apibrėžtos asmeninių informacinių technologijų įrenginių naudojimo tvarka, padedančios mokiniams ugdyti atsakingo ir sąmoningo technologinių įrenginių naudojimo įgūdžius.
3. Aprašas parengtas atžvelgiant į Lietuvos Respublikos visuomenės sveikatos priežiūros įstatymo 36 straipsnio 1 dalį ir 2 dalies 1 punktą bei siekdamos įgyvendinti Devynioliktosios Lietuvos Respublikos Vyriausybės programos nuostatų įgyvendinimo plano, patvirtinto Lietuvos Respublikos Vyriausybės 2025 m. kovo 12 d. nutarimu Nr. 151 „Dėl Devynioliktosios Lietuvos Respublikos Vyriausybės programos nuostatų įgyvendinimo plano patvirtinimo“, 3.5.2 papunktyje numatytą veiksmą „Teisės aktais nustatyti mobiliųjų telefonų naudojimo bendrojo ugdymo įstaigose reikalavimus, siekiant mažinti žalingą skaitmeninių technologijų poveikį vaikų psichikos sveikatai“ ir Lietuvos Respublikos švietimo, mokslo ir sporto ministro ir Lietuvos Respublikos sveikatos apsaugos ministro 2025 m. liepos 31 d. įsakymu Nr. V-807/V-726 „Dėl Mokinių asmeninių mobiliųjų telefonų ir kitų informacinių technologijų įrenginių naudojimo ikimokyklinio ugdymo ir bendrojo ugdymo mokykloje rekomendacijas“.
4. Asmeniniai informacinių technologijų įrenginiai Apraše suprantami kaip mokinio disponuojama informacinė ir komunikacinė įranga, skirta skambinti ir (arba) susirašinėti teksto ir (arba) garso žinutėmis, ir (arba) klausytis, ir (arba) žiūrėti, ir (arba) dalintis garso ir vaizdo įrašais, ir (arba) naršyti internete, ir (arba) fotografuoti, ir (arba) kitiems su ugdymu nesusijusiems tikslams.
5. Apraše vartojamos sąvokos atitinka Lietuvos Respublikos švietimo įstatyme ir Lietuvos Respublikos vaiko teisių apsaugos pagrindų įstatyme vartojamas sąvokas.
6. 

II SKYRIUS
MOKINIŲ ASMENINIŲ INFORMACINIŲ TECHNOLOGIJŲ ĮRENGINIŲ NAUDOJIMO MOKYKLOJE RIBOJIMO ATVEJAI IR IŠIMTYS
7. Draudžiama Mokykloje mokinių asmeninių informacinių technologijų įrenginius naudoti pamokose, Mokyklos renginiuose, veiklose ne Mokyklos aplinkoje, per pertraukas tarp pamokų.
8. Mokykloje riboti mokinių asmeninių informacinių technologijų įrenginių naudojimą pamokoje ar organizuojant ugdomąsias veiklas ne Mokyklos aplinkoje, išskyrus šiuos atvejus:
7.1. siekiant numatytų ugdymo tikslų, mokytojo ar švietimo pagalbos specialisto iniciatyva pamokoje ar ne Mokyklos aplinkoje organizuojamos veiklos, kuriai atlikti reikalingi asmeniniai informaciniai technologijų įrenginiai, metu;
7.2. 5–10 klasių mokiniams ilgosios (pirmos) pertraukos metu;
7.3. užtikrinant mokymosi sąlygas mokiniams, kuriems dėl jų sveikatos ar kitų objektyvių aplinkybių (atsiskaityti valgykloje, pranešti tėvams apie pasikeitusį pamokų tvarkaraštį ir kt.) reikalinga naudotis asmeniniais informacinių technologijų įrenginiais;
7.4. esant situacijai, kai būtina susisiekti su tėvais (globėjais, rūpintojais) ar pagalbos tarnybomis.
9. Mokykloje riboti asmeninių informacinių technologijų įrenginių naudojimą Mokyklos
teritorijoje per pertraukas tarp pamokų, išskyrus šiuos atvejus:
9.1. kai  mokiniams  dėl  jų  sveikatos  ar  kitų  objektyvių  aplinkybių  yra   poreikis
pasinaudoti asmeniniais informacinių technologijų įrenginiais;
9.2. esant situacijai, kai reikia nedelsiant susisiekti su tėvais (globėjais, rūpintojais) ar pagalbos tarnybomis.

III SKYRIUS
MOKINIŲ ASMENINIŲ INFORMACINIŲ TECHNOLOGIJŲ ĮRENGINIŲ NAUDOJIMO PRIEMONĖS ĮGYVENDINIMUI UŽTIKRINTI

10. Asmeniniai įrenginiai mokiniui atvykus į Mokyklą paliekami: klasėje mokytojo nurodytoje vietoje (1–4 klasių mokiniai), užrakinamose daiktų saugojimo spintelėse (5–10 klasių mokiniai). Jie turi būti išjungti arba juose nustatytas begarsis režimas.
10. Pastebėjus, kad mokinys naudojasi asmeniniu įrenginiu, taikomos šios priemonės:
          10.1. pirmąsias dvi savaites po tvarkos aprašo įsigaliojimo mokiniai įspėjami žodžiu; vėliau, nusižengus, apie pažeidimą informuojami tėvai TAMO dienyne;
10.3. nepavykus susitarti ir pažeidimams nuolat kartojantis, kreipiamasi į Mokyklos vaiko gerovės komisiją, siūloma apsvarstyti pagalbos mokiniui ir jo šeimai teikimo būdus ir priemones.

IV SKYRIUS BAIGIAMOSIOS NUOSTATOS

11. Mokytojai, specialistai, kiti mokyklos darbuotojai neatsako už mobiliųjų telefonų ir/ar Įrenginių saugojimą. Už tai atsakingi patys tų daiktų turėtojai ir jų Tėvai.
12. Taisyklės viešinamos mokyklos interneto svetainėje.
13. Su Taisyklėmis klasių vadovai supažindina mokinius pasirašytinai (instruktažų lapuose) klasių valandėlių metu, Tėvus - per elektroninį dienyną TAMO.
14. Priimtos Taisyklės galioja kiekvienam ikimokyklinio, priešmokyklinio, pradinio ir pagrindinio ugdymo mokiniui/-ei.
 15. Taisyklės gali būti keičiamos rekomendavus mokyklos tarybai.






SUDERINTA
Mokyklos tarybos 2025 m. spalio 23 d.
posėdžio protokoliniu nutarimu (protokolo Nr. V6 - 2/1)
